CELEX: 62012CA0279
Language: et
Date: 2013-12-19 00:00:00
Title: Kohtuasi C-279/12: Euroopa Kohtu (suurkoda) 19. detsembri 2013 . aasta otsus (Upper Tribunal’i eelotsusetaotlus — Ühendkuningriik) — Fish Legal, Emily Shirley versus The Information Commissioner, United UtilitiesWater plc, Yorkshire Water Services Ltd, Southern Water Services Ltd (Eelotsusetaotlus — Århusi konventsioon — Direktiiv 2003/4/EÜ — Avalik juurdepääs keskkonnateabele — Kohaldamisala — Mõiste „riigiasutus” — Kanalisatsiooni- ja veevarustusettevõtjad — Veesektori erastamine Inglismaal ja Walesis)

22.2.2014   
            
            
               ET
            
            
               Euroopa Liidu Teataja
            
            
               C 52/13
            
         Euroopa Kohtu (suurkoda) 19. detsembri 2013. aasta otsus (Upper Tribunal’i eelotsusetaotlus — Ühendkuningriik) — Fish Legal, Emily Shirley versus The Information Commissioner, United UtilitiesWater plc, Yorkshire Water Services Ltd, Southern Water Services Ltd
   (Kohtuasi C-279/12) (1)
   
   (Eelotsusetaotlus - Århusi konventsioon - Direktiiv 2003/4/EÜ - Avalik juurdepääs keskkonnateabele - Kohaldamisala - Mõiste „riigiasutus” - Kanalisatsiooni- ja veevarustusettevõtjad - Veesektori erastamine Inglismaal ja Walesis)
   2014/C 52/20
   Kohtumenetluse keel: inglise
   
      Eelotsusetaotluse esitanud kohus
   
   Upper Tribunal
   
      Põhikohtuasja pooled
   
   
      Kaebajad: Fish Legal, Emily Shirley
   
      Vastustajad: The Information Commissioner, United UtilitiesWater plc, Yorkshire Water Services Ltd, Southern Water Services Ltd
   
      Ese
   
   Eelotsusetaotlus — Upper Tribunal (Administrative Appeals Chamber) — Ühendkuningriik — Euroopa Parlamendi ja nõukogu 28. jaanuari 2003. aasta direktiivi 2003/4/EÜ keskkonnateabele avaliku juurdepääsu ja nõukogu direktiivi 90/313/EMÜ kehtetuks tunnistamise kohta (EÜT L 41, lk 26, ELT eriväljaanne 15/07, lk 375) artikli 2 punkti 2 alapunktide a, b ja c tõlgendamine — Avalik-õiguslike asutuste kohustus avalikustada taotlejale kogu taotletav keskkonnateave — Kohaldamisala — Füüsiliste ja juriidiliste isikute mõiste, kes „täidavad siseriiklike õigusaktide alusel avalikke haldusülesandeid”
   
      Resolutsioon
   
   
               1)
            
            
               Selleks, et teha kindlaks, kas selliseid üksusi, nagu United Utilities Water plc, Yorkshire Water Services Ltd ja Southern Water Services Ltd, saab käsitada juriidiliste isikutena, kes täidavad siseriikliku õiguse alusel „avalikke haldusülesandeid” Euroopa Parlamendi ja nõukogu 28. jaanuari 2003. aasta direktiivi 2003/4/EÜ keskkonnateabele avaliku juurdepääsu ja nõukogu direktiivi 90/313/EMÜ kehtetuks tunnistamise kohta artikli 2 punkti 2 alapunkti b tähenduses, tuleb kontrollida, kas neile üksustele on nende suhtes kohaldatava siseriikliku õiguse alusel antud märksa laiemad volitused kui need, mis tulenevad eraõiguslike isikute vahelistele suhetele kohaldatavatest normidest.
            
         
               2)
            
            
               Sellised ettevõtjad, nagu United Utilities Water plc, Yorkshire Water Services Ltd ja Southern Water Services Ltd, kes osutavad keskkonnaga seotud avalikke teenuseid, alluvad direktiivi 2003/4 artikli 2 punkti 2 alapunktides a või b nimetatud organi või isiku kontrollile, nii et neid tuleb seetõttu käsitada „riigiasutustena” selle direktiivi artikli 2 punkti 2 alapunkti c tähenduses, kui need ettevõtjad ei saa tulenevalt sellest, et nimetatud direktiivi artikli 2 punkti 2 alapunktide a ja b alla kuuluval riigiasutusel on võimalik otsustavalt mõjutada nende ettevõtjate tegevust keskkonna valdkonnas, tõeliselt sõltumatul viisil kindlaks määrata, kuidas nad neid teenuseid osutavad.
            
         
               3)
            
            
               Direktiivi 2003/4 artikli 2 punkti 2 alapunkti b tuleb tõlgendada nii, et kui isik kuulub selle sätte kohaldamisalasse, siis tuleb seda isikut käsitada riigiasutusena kogu tema valduses oleva keskkonnateabe osas. Sellised äriühingud, nagu United Utilities Water plc, Yorkshire Water Services Ltd ja Southern Water Services Ltd, keda saab riigiasutustena nimetatud direktiivi artikli 2 punkti 2 alapunkti c tähenduses käsitada üksnes osas, milles nad alluvad avalike teenuste osutamisel keskkonna valdkonnas sama direktiivi artikli 2 punkti 2 alapunktides a või b viidatud organi või isiku kontrollile, ei ole kohustatud andma keskkonnateavet, kui on selge, et kõnealune teave ei ole seotud selliste teenuste osutamisega.
            
         
      (1)  ELT C 250, 18.8.2012.